gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8893, del 28-08-2020 (2020/5666)

Notificació de la sentència dictada en el judici verbal número 973/2019.
------------------------------------------------------------------------

### Dades del document

Número de DOGV
:   8893

Data del DOGV
:   28-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5666


Organisme emissor
:   Jutjat de Primera Instància Número 4 de Torrevieja

Tipus de document
:   Edicte

Notificació de la sentència dictada en el judici verbal número 973/2019. [2020/5666]  
En el present procediment de judici verbal desnonament precari núm. 973/2019 seguit a instàncies d'Intrum Spain Real State, SLU, contra desconeguts ocupants de l'habitatge situat al carrer Los Gases, núm. 72-2 Y, de Torrevieja, s'ha dictat sentència en data 13 de maig de 2020.  
  
Es fa saber al demandat que el text íntegre de la resolució es troba a la seua disposició en la Secretaria d'aquest jutjat i que aquesta resolució no és ferma i contra aquesta es pot interposar un recurs d'apel·lació en el termini de 20 dies davant d'aquest jutjat.  
I amb la finalitat que servisca de notificació en forma a desconeguts ocupants de l'habitatge situat al carrer Los Gases, núm. 81-9 G, de Torrevieja, expedisc aquest edicte.  
  
Torrevieja, 8 de juliol de 2020.- La lletrada de l'Administració de justícia: Ana Salmerón Martínez.
Diari Oficial de la Generalitat Valenciana


Sumari del DOGV 8725, del 24-01-2020 (2019/12225)

Notificació de la sentència dictada en el judici verbal número 22/2019.
-----------------------------------------------------------------------

### Dades del document

Número de DOGV
:   8725

Data del DOGV
:   24-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/12736


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el judici verbal número 22/2019. [2019/12304]  
Marta Moreno Rodríguez, lletrada de l'Administració de justícia del Jutjat de Primera Instància número 1 de Dénia, faig saber que en el present procediment de judici verbal número 22/2019 s'ha dictat sentència de Clínica Glorieta Dénia, SL, contra Christian Nachtwey s'ha dictat, de data 8 de novembre de 2019, i havent resultat negatives les gestions per a conéixer el domicili o residència habitual, se li fa saber q que el text íntegre de la resolució es troba a la seua disposició en la secretaria d'aquest jutjat i que contra aquesta resolució,es pot interposar recurs d'apel·lació davant l'Audiència Provincial d'Alacant (art. 466 LEC).  
  
Conforme a la Instrucció 6/12 , de la Secretaria General de l'Administració de Justícia queden les actuacions en l'oficina judicial a la disposició dels interessats.  
El termini per a recórrer és de 20 dies a comptar des de l'endemà a la notificació, i s'haurà de depositar 50 euros en el compte de consignacions del jutjat excepte si fora beneficiari de justícia gratuïta.  
Les dades personals que es posen de les parts han de ser tractats amb confidencialitat i per a les finalitats de l'administració de justícia en els termes previstos en la Llei orgànica de protecció de dades.  
I perquè servisca de notificació en forma deguda expedisc aquest edicte.  
  
Dénia, 8 de novembre de 2019.- La lletrada de l'Administració de justícia: Marta Moreno Rodríguez.
Diari Oficial de la Generalitat Valenciana


Sumari del DOGV 8953, del 16-11-2020 (2020/9466)

CORRECCIÓ d'errades de la Resolució de 21 d'octubre de 2020, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació de Formació Professional Medac Valencia, de la localitat de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8953

Data del DOGV
:   16-11-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/9466


Data del document
:   09-11-2020

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

CORRECCIÓ d'errades de la Resolució de 21 d'octubre de 2020, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació de Formació Professional Medac Valencia, de la localitat de València. [2020/9466]  
Advertit un error en la Resolució de 21 d'octubre de 2020, de la Conselleria d'Educació, Cultura i Esport, damunt esmentada i publicada en el Diari Oficial de la Generalitat Valenciana de 27 d'octubre de 2020, número 8937, és procedent realitzar la corresponent rectificació.  
  
En l'apartat d'ensenyaments i capacitat màxima que s'autoritza,  
  
On diu:  
«GS Anatomia Patològica i Citodiagnòstic, 2 unitats amb 30 llocs escolars per unitat, en torn de matí»;  
  
Ha de dir:  
«GS Anatomia Patològica i Citodiagnòstic, 2 unitats amb 30 llocs escolars per unitat, en torn de vesprada»:  
  
València, 9 de novembre de 2020.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.
Diari Oficial de la Generalitat Valenciana


Sumari del DOGV 8718, del 16-01-2020 (2019/11036)

Notificació de la sentència dictada en el procedimient ordinari número 83/2018.
-------------------------------------------------------------------------------

### Dades del document

Número de DOGV
:   8718

Data del DOGV
:   16-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/11090


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el procedimient ordinari número 83/2018. [2019/11588]  
Demandant: Adoración Antony Martínez.  
Procuradora: Esperanza Alonso Gimeno.  
Demandats: María de los Ángeles Pechuan Albiñana, Vidal Valle Orti (representat per la seua viuda), José Antonio Valle Ortí, Elvira Carmen Prieto González, Bernardo Martínez Bodi, Amelia Ferrer Martínez i José García Valle.  
María Elena Carrió Durá, lletrada de l'Administració de justícia del Jutjat de Primera Instància número 27 dels de València, faig saber, que en aquest jutjat se segueix el procediment ordinari número 83/2018, a instàncies d'Adoración Antony Martínez contra María de los Ángeles Pechuan Albiñana, Vidal Valle Orti (representat per la seua viuda), José Antonio Valle Ortí, Elvira Carmen Prieto González, Bernardo Martínez Bodi, Amelia Ferrer Martínez i José García Valle, en el qual s'ha acordat notificar la sentència dictada en les presents actuacions els demandats que es troben en ignorat parador, José García Valle, la societat conjugal de José Antonio Valle Ortí i Elvira Carmen Prieto González, la societat conjugal de María de los Ángeles Pechuan Albiñana i Vidal Valle Ortí que els afecta.  
I perquè servisca de notificació de la sentència als demandats, en ignorat parador, s'expedix aquest edicte i queda un exemplar de la sentència a la seua disposició en aquest jutjat.  
  
València, 26 de novembre de 2019.- La lletrada de l'Administració de justícia: María Elena Carrió Durá.
Diari Oficial de la Generalitat Valenciana


Sumari del DOGV 8855, del 13-07-2020 (2020/5498)

RESOLUCIÓ de 3 de juliol de 2020, de la Direcció Territorial d'Igualtat i Polítiques Inclusives de Castelló, per la qual se cita les persones interessades en el procediment ordinari número 113/2019 a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8855

Data del DOGV
:   13-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5498


Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

RESOLUCIÓ de 3 de juliol de 2020, de la Direcció Territorial d'Igualtat i Polítiques Inclusives de Castelló, per la qual se cita les persones interessades en el procediment ordinari número 113/2019 a comparéixer en la via jurisdiccional. [2020/5498]  
El Jutjat Contenciós Administratiu número 1 de Castelló de la Plana ha reclamat a aquesta unitat administrativa l'expedient referit al procediment que es descriu:  
Recurrents: Ángel Manuel Villena Martín  
Persona interessada: sol·licitants de subvenció en el procediment esmentat més avall.  
Descripció: recurs contenciós administratiu número 000113/2019, contra la Resolució de 10 de setembre de 2018, de la Direcció Territorial d'Igualtat i Polítiques Inclusives de Castelló, per la qual es desestima la sol·licitud de subvenció d'Ángel Manuel Villena Martín d'ajuda personal per a la promoció de l'autonomia personal per a l'adquisició d'ajuda tècnica i productes de suport-audiòfons, perquè no arriba a la puntuació mínima establida normativament per a la concessió d'aquesta ajuda, convocada mitjançant la Resolució de 14 de març de 2018 (DOGV 8262, 27.03.2018) de la vicepresidència del Consell i Conselleria d'Igualtat i Polítiques Inclusives.  
  
D'acord amb el que es preveu en l'article 49 de la Llei reguladora de la jurisdicció contenciosa administrativa, es disposa remetre al Jutjat Contenciós Administratiu número 1 de Castelló de la Plana l'expedient esmentat, i citar les persones interessades en el procediment descrit, a fi que puguen comparéixer com a demandats en el termini de nou dies, si ho estimen convenient, per mitjà d'un escrit de la forma deguda.  
  
Es fa constar, no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte contra el qual es recorre.  
  
Castelló de la Plana, 3 de juliol de 2020.- El director territorial d'Igualtat i Polítiques Inclusives de Castelló: Luis Gómez Casals.
Diari Oficial de la Generalitat Valenciana


Sumari del DOGV 8945, del 05-11-2020 (2020/9264)

CORRECCIÓ d'errades de la Resolució de 19 d'octubre de 2020, del sotssecretari de la Conselleria d'Economia Sostenible, Sectors Productius, Comerç i Treball, per la qual es proveeix la vacant anunciada per la convocatòria número 92/2020, de 21 de setembre.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8945

Data del DOGV
:   05-11-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/9264


Data del document
:   03-11-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Correcció d'errades

Correcció d'errades

 Descriptors 

:   * Conselleria d'Economia Sostenible, Sectors Productius, Comerç i Treball
    * funcionari

CORRECCIÓ d'errades de la Resolució de 19 d'octubre de 2020, del sotssecretari de la Conselleria d'Economia Sostenible, Sectors Productius, Comerç i Treball, per la qual es proveeix la vacant anunciada per la convocatòria número 92/2020, de 21 de setembre. [2020/9264]  
Advertida una errada en la Resolució de 19 d'octubre, abans mencionada i publicada en el Diari Oficial de la Generalitat Valenciana número 8933, de 23 d'octubre de 2020, és procedent realitzar la corresponent rectificació.  
En el tercer paràgraf, on diu:  
[...] «ha exercit el lloc i compta amb experiència»;  
  
Ha de dir:  
[...] «ha exercit el lloc de cap d'unitat de Foment d'Economia Social i hi té experiència».  
  
València, 3 de novembre de 2020.- El sotssecretari (p. d. R 21.03.2018, DOGV 8262, 27.03.2018): Natxo Costa Pina.
Diari Oficial de la Generalitat Valenciana


Sumari del DOGV 8982, del 23-12-2020 (2020/11562)

ACORD de 18 de desembre de 2020, del Consell, pel qual s'autoritza incrementar el límit per a comprometre despesa plurianual amb càrrec al capítol 2 del programa 311.10, Direcció i Serveis Generals, de la Vicepresidència i Conselleria d'Igualtat i Polítiques Inclusives. (VL 16.004/20.033).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11463


Data del document
:   18-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de desembre de 2020, del Consell, pel qual s'autoritza incrementar el límit per a comprometre despesa plurianual amb càrrec al capítol 2 del programa 311.10, Direcció i Serveis Generals, de la Vicepresidència i Conselleria d'Igualtat i Polítiques Inclusives. (VL 16.004/20.033). [2020/11934]  
Per part de la Vicepresidència i Conselleria d'Igualtat i Polítiques Inclusives s'estan tramitant determinats contractes imputables al capítol 2 del programa 311.10, Direcció i Serveis Generals, relatius a serveis de neteja i altres, amb repercussió en exercicis futurs. Prenent en consideració els compromisos per a l'anualitat 2021 que es deriven d'aquells i la despesa plurianual ja compromesa amb càrrec a aquest capítol, esdevé necessari ampliar el límit quantitatiu per a assumir compromisos en l'anualitat 2021 d'acord amb el que estableix l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
En conseqüència, en virtut del que es disposa en l'article 40.4 de la Llei 1/2015, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 18 de desembre de 2020,  
  
  
Acorda  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa plurianual per a l'anualitat 2021, amb càrrec al capítol 2 del programa 311.10, Direcció i Serveis Generals, d'acord amb el següent detall:  
  
Exercici Límit actual Límit modificat  
2021 2.450.000,00 2.695.000,00  
  
  
  
València, 18 de desembre de 2020  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8931, del 21-10-2020 (2020/8161)

RESOLUCIÓ de 5 d'octubre de 2020, de la Universitat d'Alacant, per la qual es nomena professora titular d'universitat en l'àrea de coneixement d'Urbanística i Ordenació del Territori.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8931

Data del DOGV
:   21-10-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/8161


Data del document
:   05-10-2020

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 5 d'octubre de 2020, de la Universitat d'Alacant, per la qual es nomena professora titular d'universitat en l'àrea de coneixement d'Urbanística i Ordenació del Territori. [2020/8161]  
De conformitat amb la proposta elevada per la comissió nomenada per a jutjar la plaça de professor/a titular d'universitat (DF02944), convocada per la Resolució de 2 de juny de 2020 (BOE 09.06.2020), de l'àrea de coneixement d'Urbanística i Ordenació del Territori, Departament d'Edificació i Urbanisme, i presentada per la persona interessada la documentació a què fa referència la base novena de la convocatòria; aquest rectorat, en ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenrotllen, ha resolt nomenar Raquel Pérez del Hoyo, professora titular d'universitat de l'àrea de coneixement d'Urbanística i Ordenació del Territori, adscrita al departament d'Edificació i Urbanisme.  
Contra aquesta resolució, que esgota la via administrativa, pot l'interessat interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 5 d'octubre de 2020.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8987, del 31-12-2020 (2020/11457)

RESOLUCIÓ de 30 de desembre de 2020, del director gerent del Consorci Espacial Valencià, per la qual es dóna publicitat a l'oferta d'ocupació pública per a l'any 2020.
-----------------------------------------------------------------------------------------------------------------------------------------------------------------------

### Dades del document

Número de DOGV
:   8987

Data del DOGV
:   31-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/11936


Data del document
:   30-12-2020

Organisme emissor
:   Consorci Espacial València

Tipus de document
:   Resolució

Descriptors 

:   * concurs administratiu

RESOLUCIÓ de 30 de desembre de 2020, del director gerent del Consorci Espacial Valencià, per la qual es dóna publicitat a l'oferta d'ocupació pública per a l'any 2020. [2020/11571]  
Els Estatuts del Consorci Espacial Valencià, aprovats per l'Acord de 12 de març de 2010, del Consell (DOGV 6227, 16.03.2010), atribueixen a la seua junta de govern diferents competències en relació amb la gestió ordinària.  
Reunida la Junta de Govern del Consorci Espacial Valencià en data 27 de novembre de 2020, va aprovar per unanimitat l'oferta d'ocupació pública per a l'any 2020, així com la publicació en el Diari Oficial de la Generalitat Valenciana, condicionada a la recepció del preceptiu informe favorable de la Direcció General de Pressupostos, el qual s'ha rebut en data 29 de desembre de 2020.  
Per tot això, aquesta gerència resol:  
  
Primer  
Donar publicitat, a través de la inserció en el Diari Oficial de la Generalitat Valenciana, a l'oferta d'ocupació pública del Consorci Espacial Valencià per a l'any 2020:  
  
Nombre de llocs: 7, 8, 9 i 10 (tots iguals).  
Denominació: enginyer/a sènior de laboratori.  
Grup professional: A1.  
Naturalesa del lloc: laboral.  
Torn lliure: 4 places.  
Total: 4 places.  
  
L'execució d'aquesta oferta d'ocupació pública haurà de realitzar-se dins del termini improrrogable de tres anys, comptats a partir de la publicació en el Diari Oficial de la Generalitat Valenciana.  
  
València, 30 de desembre de 2020.- El director gerent del Consorci Espacial Valencià: David Argilés Ortiz.
Diari Oficial de la Generalitat Valenciana


Sumari del DOGV 8930, del 20-10-2020 (2020/8495)

Extracte de la Resolució del 14 d'octubre de 2020, de la vicerectora d'Estudiantat i Compromís Social de la Universitat Jaume I, per la qual es convoca la beca de col·laboració «Patrimoni i Laboratori Didàctic de l'Antiga Escola Normal de Magisteri de Castelló».
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8495


Data del document
:   14-10-2020

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució del 14 d'octubre de 2020, de la vicerectora d'Estudiantat i Compromís Social de la Universitat Jaume I, per la qual es convoca la beca de col·laboració «Patrimoni i Laboratori Didàctic de l'Antiga Escola Normal de Magisteri de Castelló». [2020/8495]  
BDNS (identif.): 528168.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiari  
Ser estudiant dels graus en mestre o mestra d'Educació Primària, o en mestre o mestra d'Educació Infantil.  
  
Segon. Finalitat  
L'objectiu d'aquestes beques, anomenades «Patrimoni i Laboratori Didàctic de l'Antiga Escola Normal de Magisteri de Castelló», és la formació de l'estudiant mitjançant coneixements teòrics i pràctics, així com l'adquisició d'habilitats i destreses en l'àmbit de les institucions museístiques pedagògiques, la història de l'educació i de les didàctiques específiques, però també en l'àmbit de la mediació patrimonial i, de manera més concreta, en l'àmbit de la gestió cultural i, especialment, la museografia didàctica.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=36292&pCategoria=4&pSubCategoria=28  
  
Quart. Dotació econòmica  
440 euros mensuals, als quals s'aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Cinqué. Termini de presentació de sol·licituds  
El termini de presentació de sol·licituds serà de 10 dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 14 d'octubre de 2020.- La vicerectora d'Estudiantat i Compromís Social: María Inmaculada Rodríguez Moya.